《喜晴》
清代·刘毓盘

梦回闻鹊欢，咄咄曦当昼。缸爿云扫开，积气塞天漏。

譬诸久病云，燥湿理相纠。无田不为灾，我独得天厚。

此邦最低下，粉饰风俗厚。游民一胡多，弃土每八九。

所恐黄淮冲，流离遍衰幼。蠲赈事两难，外肪中已朽。

救荒于既荒，铤险絷鹿走。安能饥不食，祸率起于口。

惟俭能支贫，转移一反手。使天而雨珠，我得食诸否。

作者简介：刘毓盘，字子庚，江山人。光绪丁酉拔贡，官陕西知县。有《濯绛宦诗》。